CELEX: 62017TN0499R(01)
Language: fi
Date: 2017-11-27 00:00:00
Title: Oikaisu virallisessa lehdessä julkaistuun tiedonantoon asiassa T-499/17 (EUVL C 330, 2.10.2017)

27.11.2017   
            
            
               FI
            
            
               Euroopan unionin virallinen lehti
            
            
               C 402/56
            
         Oikaisu virallisessa lehdessä julkaistuun tiedonantoon asiassa T-499/17
   (
         Euroopan unionin virallinen lehti C 330, 2. lokakuuta 2017
      )
   (2017/C 402/74)
   Virallisessa lehdessä asiassa T-499/17, Esfera Capital Agencia de Valores v. komissio ja SRB, julkaistu tiedonanto oikaistaan seuraavasti:
   
      Kanne 4.8.2017 – Global Sistematic Investment Sicav v. komissio ja SRB
      (Asia T-499/17)
      (2017/C 330/22)
      Oikeudenkäyntikieli: espanja
      
         Asianosaiset
      
      
         Kantaja: Global Sistematic Investment Sicav, SL (Madrid, Espanja) (edustajat: asianajajat E. Pastor Palomar, F. Arroyo Romero ja N. Subuh Falero)
      
         Vastaajat: Euroopan komissio ja yhteinen kriisinratkaisuneuvosto (SRB)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 7.6.2017 tehdyn yhteisen kriisinratkaisuneuvoston päätöksen SRB/EES/2017/08, joka on osoitettu Fondo de Reestructuración Ordenada Bancarialle (FROB, luottolaitosten rakenneuudistusrahasto) ja jolla hyväksytään Banco Popular Españolia koskeva rakenneuudistussuunnitelma
               
            
                  —
               
               
                  kumoamaan 7.6.2017 tehdyn Euroopan komission päätöksen 2017/1246, jolla hyväksytään Banco Popular Españolia koskeva kriisinratkaisumääräys
               
            
                  —
               
               
                  toteamaan SEUT 340 artiklan mukaisesti yhteisen kriisinratkaisuneuvoston ja Euroopan komission sopimussuhteen ulkopuolinen vastuu ja velvoittamaan ne korvaamaan kantajalle aiheutuneet vahingot.
               
            
         Oikeudelliset perusteet ja pääasialliset perustelut
      
      Oikeudelliset perusteet ja pääasialliset perustelut ovat samankaltaiset kuin jotka on esitetty asiassa T-487/17, Mutualidad de la Abogacia ja Hermandad Nacional de Arquitectos Superiores y Químicos v. SRB, asiassa T-481/17, Fundación Tatiana Pérez de Guzmán el Bueno ja SFL v. SRB, asiassa T-482/17, Comercial Vascongada Recalde v. komissio ja SRB, asiassa T-483/17, GarcíaSuárez ym. v. komissio ja SRB, asiassa T-484/17, Fidesban ym. v. SRB ja asiassa T-497/17, Sánchez del Valle ja Calatrava Real State 2015 v. komissio ja SRB.
      Erityisesti kantaja väittää nyt käsiteltävässä asiassa, että harkintavaltaa on käytetty väärin.